വ്യായാമത്തിനിടെ ഫ്ളാറ്റില്നിന്നു വീണ് പതിനെട്ടുകാരി മരിച്ചു കൊച്ചി: സഹോദരനൊപ്പം വ്യായാമം ചെയ്യുന്നതിനിടെ ഫ്ളാറ്റിന്റെ പത്താം നിലയില്നിന്നു വീണ് 18 കാരിക്കു ദാരുണാന്ത്യം. എറണാകുളം ഗവ. ഗേള്സ് ഹൈസ്കൂളിനു സമീപം ശാന്തി തട്ടേക്കാട്ട് എസ്റ്റേറ്റ് ഫ്ളാറ്റില് മൂന്ന് എയില് താമസിക്കുന്ന തൃശൂര് സ്വദേശിനി ഐറിന് റോയി 18 ആണ് മരിച്ചത്. ഇന്നലെ രാവിലെ 8.30 ഓടെയായിരുന്നു അപകടം. സഹോദരനുമൊത്ത് ദിവസവും ഫ്ളാറ്റിന്റെ ടെറസില് ഐറിന് വ്യായാമം ചെയ്യാറുണ്ടായിരുന്നു. പതിവുപോലെ ഇന്നലെയും വ്യായാമം ചെയ്യുന്നതിനിടെ താഴേക്കു വീഴുകയായിരുന്നു. ഫ്ളാറ്റിന്റെ കാര് പാര്ക്കിംഗ് ഏരിയയിലെ ഷീറ്റിന് മുകളിലേക്കാണ് വീണത്. ഉടന് തന്നെ എറണാകുളം മെഡിക്കല് ട്രസ്റ്റ് ആശുപത്രിയില് എത്തിച്ചെങ്കിലും മരണം സംഭവിച്ചിരുന്നു. അപകടമരണമാണെന്നാണ് പ്രാഥമിക നിഗമനമെന്നും അന്വേഷണം നടത്തിവരികയാണെന്നും എറണാകുളം സെന്ട്രല് പോലീസ് അറിയിച്ചു. സംഭവത്തില് കേസെടുത്തിട്ടുണ്ട്. മൃതദേഹം പോസ്റ്റ്മോര്ട്ടത്തിനായി എറണാകുളം ജനറല് ആശുപത്രിയിലേക്ക് മാറ്റി. ഐറിന്റെ പിതാവ് തൃശൂര് തച്ചുടപറന്പ് ഊക്കന് റോയി വിദേശത്താണ്. അമ്മ: ബേണ്സി. സഹോദരന്: അലന് റോയി. ഇവരുടെ കുടുംബം കൊച്ചിയില് ഫ്ളാറ്റില് താമസമാക്കിയിട്ട് ഏതാനും മാസങ്ങളായതെയുള്ളൂ.